Държавен вестник, бр. 31, 2014 г., стр. 75

БРОЙ  31	
Д Ъ Р Ж А В Е Н  В Е С Т Н И К 	
СТР.  75  
4. нотариално заверено пълномощно – в 
случаите, когато лицето, подаващо документите, 
е различно от заявителя.
(4) При приемането на заявлението операто­
рът на съответната мрежа проверява наличието 
на всички изискуеми документи и отбелязва това 
в приемателен лист към заявлението. Описът 
на действително представените документи се 
заверява с подпис от двете страни. 
(5) Заявленията се приемат и регистрират 
от оператора на съответната мрежа по реда на 
постъпването им, като на заявителя се издава 
уникален входящ номер.
(6) Операторът на съответната мрежа раз­
глежда заявленията по реда на постъпването 
им и с мотивирано становище се произнася 
по допустимостта на всяко заявление в срок 
14 дни от постъпването му.
(7) Заявлението се счита за допустимо, 
когато:
1. в заявлението са посочени всички необ­
ходими данни по ал. 2;
2. към заявлението са приложени всички 
изискуеми документи по ал. 3 и те са валидни;
3. посоченият имот, в който ще се изгражда 
обектът, попада в район, за който има одобрени 
от ДКЕВР мощности за изграждане на обекти 
за производство на електрическа енергия от 
възобновяеми източници по реда на ЗЕВИ.
(8) Заявления, за които не са изпълнени 
условията по ал. 7, се считат за недопустими.
(9) Операторът на съответната електриче­
ска мрежа изготвя и изпраща на заявителя 
становище за допустимостта на заявлението. 
Становището се публикува и на интернет стра­
ницата на съответния мрежови оператор, като 
при това се вземат всички необходими мерки 
съгласно Закона за защита на личните данни.
(10) Операторът на съответната електриче­
ска мрежа не разглежда подадени заявления 
след изчерпване на одобрените електрически 
мощности за съответния район и ниво на на­
прежение. Неразгледаните заявления се връщат 
на заявителя, което се смята за мотивиран 
отказ за присъединяване.
(11) Гаранцията за участие в процедурата 
се освобождава от мрежовия оператор в срок 
до 7 дни от издаване на становището за не­
допустимост на заявлението или от връщане 
на заявлението по ал. 10 и се възстановява на 
заявителите. 
(12) При издаване на становище, с което 
заявлението е определено като допустимо, 
операторът на съответната електрическа мрежа 
извършва проучване и издава становище за 
условията и начина за присъединяване в срок 
до 30 дни за оператора на разпределителната 
мрежа и 60 дни за оператора на преносната 
мрежа от датата на издаване на становището 
за допустимост.
(13) При необходимост от съгласуване 
условията за присъединяване от оператора 
на разпределителната мрежа с оператора на 
преносната мрежа срокът за издаване на ста­
новище се удължава със срока за съгласуване 
с преносното предприятие.
(14) Гаранцията за участие в случаите по 
ал. 12 остава в полза на оператора на съответ­
ната електрическа мрежа като част от аванса 
по чл. 29, ал. 1 ЗЕВИ. 
(15) В случай че заявената мощност в поред­
ното искане е с по-голяма мощност от останалия 
капацитет за района, при съответното ниво на 
напрежение, операторът предлага останалия 
капацитет на производителя. В срок от 7 дни 
производителят уведомява писмено оператора 
дали приема, или отказва предложения му сво­
боден капацитет. В случай че производителят 
приеме предложения му свободен капацитет, 
се счита, че той декларира своето желание 
за намаляване на заявената/инсталираната 
мощност на обекта.
(16) В случай че искането за изготвяне на 
предварителен договор за присъединяване не 
бъде подадено пред съответния оператор на 
електрическа мрежа в срок до 6 месеца от 
получаване на становището по ал. 12, то се 
смята за невалидно.
(17) Операторът на съответната електрическа 
мрежа има право да задържи гаранцията за 
участие, когато заявителят:
1. оттегли заявлението си преди изтича­
нето на срока за произнасяне от оператора с 
мотивирано становище за допустимостта на 
заявлението или след издаване на становището 
за условията и начина за присъединяване;
2. не подаде искане за изготвяне на предва­
рителен договор в срока по ал. 16;
3. откаже да сключи предварителен договор 
по причина, за която производителят отговаря.
Чл. 81. (1) Присъединяването на обекти 
за производство на електрическа енергия от 
възобновяеми източници не се обвързва с одо­
бряваните ежегодно електрически мощности 
по реда на чл. 22 ЗЕВИ и за тях не е в сила 
реда за присъединяване по чл. 23 ЗЕВИ, когато:
1. са обекти по реда на чл. 24, т. 2, 3 и 4 
ЗЕВИ;
2. са обекти по реда на чл. 25 ЗЕВИ, за 
които заявителите са декларирали, че няма да 
ползват преференциите по чл. 31 и 32 ЗЕВИ.
(2) В случаите по чл. 24 ЗЕВИ, когато 
заявителите предвиждат да използват произ­
вежданата електрическа енергия за собствено 
потребление, те посочват това в искането си 
за проучване на условията за присъединяване. 
Чл. 82. (1) Лицето, получило становище за 
присъединяване, подава до мрежовия оператор 
искане за изготвяне на предварителен договор 
за присъединяване на обекта при посочените 
в становището условия и начин на присъеди­
няване в срока на валидност на издаденото 
становище. 
(2) Мрежовият оператор изготвя и предлага 
проект на предварителен договор за присъеди­
няване на обекта в срок до 30 дни от датата